AIŠKINAMASIS RAŠTAS

Dėl Molėtų rajono savivaldybės tarybos 2021 m. vasario 25 d. sprendimo Nr. B1-56 „Dėl Molėtų rajono savivaldybės infrastruktūros plėtros priemonių plano, Molėtų rajono savivaldybės infrastruktūros plėtros rėmimo programos lėšų panaudojimo plano patvirtinimo“ pakeitimo

1. Parengto tarybos sprendimo projekto tikslai ir uždaviniai:

Sprendimo projektas parengtas vykdant Lietuvos Respublikos savivaldybių infrastruktūros plėtros įstatymo 12 straipsnio 2 punkto nuostatas, kurios nustato, kad Savivaldybės infrastruktūros plėtros rėmimo programos (toliau – Programa) lėšas sudaro prioritetinės savivaldybės infrastruktūros plėtros įmokos ir neprioritetinės savivaldybės infrastruktūros plėtros įmokos. Molėtų rajono savivaldybės tarybai (toliau – Taryba) 2020 m. gruodžio 17 d. sprendimu Nr. B1-297 „Dėl Molėtų rajono savivaldybės infrastruktūros plėtros įmokos tarifo patvirtinimo“ patvirtinus Molėtų rajono savivaldybės infrastruktūros plėtros įmokos nulinį tarifą, Programai lėšos nebus kaupiamos, todėl Tarybos 2021 m. vasario 25 d. sprendimu Nr. B1-56 „Dėl Molėtų rajono savivaldybės infrastruktūros plėtros priemonių plano, Molėtų rajono savivaldybės infrastruktūros plėtros rėmimo programos lėšų panaudojimo plano patvirtinimo“ (toliau – Sprendimas) patvirtintas Programa lėšų panaudojimo planas neatitinka infrastruktūros plėtros įstatymo 12 straipsnio 2 punkto nuostatų ir Sprendimo 2 punktas yra naikintinas.

1. Siūlomos teisinio reguliavimo nuostatos:

Kadangi nebus kaupiamos ir gaunamos lėšos, tai Programa neturi tikslo ir ją reikia pripažinti netekusia galios.

1. Laukiami rezultatai:

Tarybai patvirtinus sprendimą Programos lėšų panaudojimo plano nebus rengiamas. Lėšos ir jų šaltiniai infrastruktūros plėtrai yra numatytos patvirtintame Molėtų rajono savivaldybės infrastruktūros plėtros priemonių plane.

1. Lėšų poreikis ir jų šaltiniai:

Savivaldybės infrastruktūros plėtros plane numatytų priemonių įgyvendinimui bus panaudotos Europos sąjungos fondų, Valstybės investicijų programos, Kelių plėtros ir priežiūros programos, savivaldybės biudžeto, įmonių ir kitos lėšos.

1. Kiti sprendimui priimti reikalingi pagrindimai, skaičiavimai ar paaiškinimai.